1 Bakorinthe 16 | Beibele Inthaneteng | Phetolelo ya Lefase le Lefsa
1 Bakorinthe 16:1-24
16 Bjale mabapi le go kgobokeletša+ bakgethwa tšhelete,+ le latele ditaelo tšeo ke di neilego diphuthego tša Galatia.+ 2 Letšatšing la pele la beke e nngwe le e nngwe* yo mongwe le yo mongwe wa lena a boloke se sengwe ka thoko kamoo a kgonago, e le gore ge ke fihla go se kgoboketšwe tšhelete. 3 Eupša ge ke fihla moo ke tla roma banna bao le ba bolelelago ka mangwalo+ gore ba iše mpho ya lena e botho Jerusalema. 4 Lega go le bjalo, ge e ba go swanela gore le nna ke ye moo, ba tla ya moo le nna. 5 Eupša ke tla tla go lena ge ke fetile Matsedonia, gobane ke yo feta gona;+ 6 mohlomongwe ke tla dula goba gaešita le go fetša marega le lena, e le gore le mphelegetše+ sebakanyana moo ke tla bego ke eya gona. 7 Gobane ga ke nyake go le bona gona bjale feela ge ke feta, ka ge ke holofela go dula nakwana le lena+ ge e ba Jehofa+ a dumela.+ 8 Eupša ke tla dula Efeso+ go fihla ka monyanya wa Pentekoste;* 9 gobane ke bulegetšwe ke mojako o mogolo o išago modirong,+ eupša go na le baganetši ba bantši. 10 Lega go le bjalo, ge e ba Timotheo+ a fihla le bone gore a se boife selo gare ga lena, gobane o dira modiro wa Jehofa+ go etša nna. 11 Ka gona a go se be le motho yo a mo tšeelago fase.+ Mo felegetšeng sebakanyana ka khutšo, gore a fihle go nna, gobane ke mo letetše gotee le bana babo rena. 12 Bjale mabapi le Apollo+ ngwanabo rena, ke mo lopile kudu gore a tle go lena gotee le bana babo rena, fela e be e se maikemišetšo a gagwe gore a tle gona bjale; eupša o tla tla ge a na le sebaka. 13 Dulang le phakgame,+ emang le tiile tumelong,+ tšwelang pele le dira senna,+ tiang matla.+ 14 Ditaba tša lena ka moka di direge ka lerato.+ 15 Le a tseba gore ba ntlo ya Stefanase ke barutiwa ba pele+ kua Akaya* le gore ba ile ba ineela go hlankela bakgethwa.+ Bjale bana bešo ke le kgothatša ka gore: 16 Eka le lena le ka tšwela pele le ikokobeletša batho ba mohuta woo gotee le bohle bao ba nago le tirišano e bile ba šoma ka thata.+ 17 Eupša ke thabela go ba gona ga Stefanase,+ Foshunato le Akhaiko, gobane ba thibile sekgoba sa go se be gona ga lena mo. 18 Gobane ba lapološitše moya wa ka+ le wa lena. Ka baka leo le ele hloko banna ba mohuta woo.+ 19 Diphuthego tša Asia di a le dumediša.+ Akhwila le Perisika* gotee le phuthego+ yeo e lego ntlong ya bona ba le dumediša ka pelo ka moka Moreneng. 20 Bana bešo ka moka ba a le dumediša. Dumedišanang ka katlo e kgethwa.+ 21 Ye ke tumedišo ya ka, nna Paulo, yeo ke e ngwalago ka seatla sa ka.+ 22 Ge e ba motho a sa rate Morena, e be yo a rogakilwego.+ Morena wa rena, tlaa!+ 23 Eka botho bjo bogolo bja Morena Jesu bo ka ba le lena. 24 Eka lerato la ka le ka ba le lena ka moka bao le lego boteeng le Kriste Jesu.
^ Bona mongwalo wa ka tlase go Mat 28:1.
^ Bona mongwalo wa ka tlase go Dit 2:1.
^ Phetolelo ya lentšu ka lentšu e re, “dithakangwaga tša kua Akaya.”
1 Bakorinthe 16